<classify> Ajib alienda kufanya majaribio ya siku nne kwenye klabu hiyo inayoshiriki Ligi Kuu ya Afrika Kusini na kufuzu majaribio hayo, lakini tatizo limekuwa kwa Simba wanaodai wana mkataba naye.Akizungumza na gazeti hili, Ajib alikiri kuwa na mkataba na Simba, lakini ameuomba uongozi kumuacha ili ajiunge na timu hiyo kwa ajili ya kujaribu maisha yake nje ya Tanzania.Ni kweli bado nina mkataba wa mwaka mmoja kuichezea Simba, lakini nimepata bahati ya kucheza soka nje ya Tanzania, ningewaomba viongozi wangu waniruhusu niitumie nafasi hiyo kwa ajili ya maisha yangu ya baadaye, alisema Ajib.Mshambuliaji huyo aliyefanya vizuri msimu huu kwa kushirikiana na Mganda Hamisi Kiiza, alisema aliondoka nchini baada ya kuona asingekuwa na majukumu mengine ya ya Simba kutokana na kadi nyekundu aliyooneshwa katika mchezo na Mwadui FC.  <topic>: MICHEZO 